S-4153/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. september 2022, á hendur S-kvk-þgf L-kvk-þgf M-kvk-þgf, kt. [...], [...], Reykjavík, fyrir eftirtalin umferðarlagabrot með því að hafa:

1. Fimmtudaginn 29. júlí 2021 ekið bifreiðinni [...] svipt ökurétti og undir áhrifum áfengis (í blóði mældist vínandamagn 2,86‰) um Sóleyjargötu við Hringbraut í Reykjavík, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 24. september 2021, ekið bifreiðinni [...] svipt ökurétti og undir áhrifum áfengis (í blóði mældist vínandamagn 3,52‰) um Flatahraun við verslunina [...]í Hafnarfirði, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 12. október 2021 ekið bifreiðinni [...] svipt ökurétti um Höfðabakkabrú við Selás í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Bæjarháls við Hraunbæ í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 16. september 2022, hefur ákærðu tvívegis áður verið gerð refsing fyrir umferðarlagabrot. Ákærða gekkst undir sektarrefsingu með lögreglustjórasátt 5. mars 2018, meðal annars fyrir ölvunarakstur og svo aftur 22. júní 2019, fyrir ölvunarakstur og akstur svipt ökuréttindum.

Verður því miðað við það að ákærðu sé nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir ölvunarakstur og í annað sinn gerð refsing fyrir akstur svipt ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 60 daga.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Ákærða greiði 50.814 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi fyrir Í-kvk-þf Þ-kvk-þf J-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærða, S-kvk-nf L-kvk-nf M-kvk-nf, sæti fangelsi í 60 daga.

Ákærða er svipt ökurétti ævilangt frá birtingu dómsins að telja.

Ákærða greiði 50.814 krónur í sakarkostnað.

K-kk-nf K-kk-nf